**A Vitafoam Magyarország Kft. (a Vita Vállalatcsoport tagja)**

**adatkezelési tájékoztatója**

**az álláspályázatra jelentkezés során történő adatkezelésről**

A Vitafoam Magyarország Kft. (a Vita Vállalatcsoport tagja) (székhely: 7030 Paks, 8806/2. hrsz., cégjegyzékszám: 17-09-006137, adószám: 13124982-2-17, telefonszám: +36 (75) 510 128, e-mail: info-vfh@thevitagroup.com; sales@vitahungary.hu, önállóan képviseli: Stachura Tomasz Roland ügyvezető, belső adatvédelmi kapcsolattartó neve és elérhetősége: Imréhné Tóth Mónika pénzügyi igazgató, postai úton elérhető az Adatkezelő székhelyén, e-mail-ben a monika.toth@thevitagroup.com címre küldött e-mail útján, a Vita Vállalatcsoport adatvédelmi tisztviselője: Bridget Groarke, e-mail: bridget.groarke@thevitagroup.com / dataprotection@thevitagroup.com), mint adatkezelő ezúton tájékoztatja Önt összefoglalóan és röviden az álláspályázatra jelentkezés kapcsán történő adatkezelés részleteiről.

|  |
| --- |
| Álláspályázatra jelentkezők adatai kezelésének összefoglaló táblázata |
| Cél | a jelentkezés és kiválasztás lehetővé tétele, valamint a kapcsolattartás |
| Jogalap | önkéntes hozzájárulás |
| Érintettek | Minden természetes személy, aki az Adatkezelő által meghirdetett álláspályázatra történő jelentkezés során megadott adatok alapján beazonosítható, beazonosított |
| Adatkategória | önéletrajzban, küldött egyéb anyagban található és releváns személyes adatok |
| Időtartam | cél megvalósulásáig, vagy korábban törlési kérelemig, vagy külön hozzájáruló nyilatkozatban meghatározott ideig |
| Forrás | Érintettek |

1. Adatkezelő lehetővé teszi az érintettek számára, hogy az általa meghirdetett álláspályázatra jelentkezzenek az álláspályázatban szereplő úton vagy módon (pl. elektronikus, vagy papír alapon).

**Hogyan történik az adatkezelés?**

1. Az adatkezeléssel érintett tevékenység és folyamat tipikusan, de nem kizárólagosan a következő:
	1. Adatkezelő meghirdeti az álláspályázatot, amely tartalmaz adatvédelmi tájékoztatót és felhívja az érintettek figyelmét, hogy ne küldjenek olyan adatokat, amelyek nem relevánsak.
	2. Érintett az álláspályázat (álláshirdetés) szerinti úton, módon eljuttatja adatait az Adatkezelő részére, például papír alapon, vagy elektronikus úton, tipikusan e-mail-ben.
	3. Adatkezelő a kiválasztási folyamat során a jelentkezéseket összeveti a betölteni kívánt pozíció megkívánt, és a munkaviszony/egyéb jogviszony létrehozásának feltételeivel (ha kiírt álláspályázatra történt a jelentkezés), és az összevetés alapján a legmegfelelőbb személyeket személyes interjúra hívja be. Ha nem kiírt álláspályázatra történt a jelentkezés, az Adatkezelő mérlegeli a pályázat, és így a személyes adatok felhasználását, a személyes interjút.
	4. A kiválasztás folyamata a személyes interjúval, és adott esetben alkalmassági teszt kitöltésével folytatódik.
	5. A kiválasztás esetén, ha az érintett jelentkező olyan pozíciót tölt be, amely kapcsán az erkölcsi alkalmasság releváns, az érintett erkölcsi bizonyítványt szerez be. A kiválasztás folyamata az érintettel történő szerződéskötéssel ér véget azzal a megjegyzéssel, hogy a ki nem választott érintettek adatait az Adatkezelő csak abban az esetben kezelheti továbbá, ha ahhoz az az érintettek külön hozzájárultak, azt külön, bizonyítható módon kérték.
	6. Adatkezelő jelzi a kiválasztás eredményét a jelentkező érintettek felé, és kéri a hozzájárulást az adatok további, a jelentkezést követő 2 évig történő kezeléséhez ugyanilyen vagy hasonló, vagy az érintett kompetenciáinak megfelelő álláspályázatra jelentkezésre, amennyiben ilyen hozzájárulást az érintett korábban nem adott.
	7. Adatkezelő az ilyen hozzájárulásokat az adatokhoz kapcsolja és eltárolja.
	8. Érintett tudomásul veszi, hogy amennyiben álláspályázatra jelentkezés során referencia személyt adott meg, e személlyel az Adatkezelő felveheti a kapcsolatot az érintett szakmai tapasztalatainak ellenőrzése céljából.

**Meddig tart az adatkezelés?**

1. Adatkezelés időtartama a legkorábbi feltétel beálltáig tart:
	1. cél megvalósulásáig (pozíció betöltéséig), vagy
	2. korábban, érintett kérésére törlésig
	3. felvételt nem nyert érintett hozzájárulása alapján a jelentkezést követően a hozzájárulásban meghatározott ideig,
	4. az Adatkezelő a felvételt nem nyert és hozzájárulást nem adott érintettek személyes adatait zártan kezeli (kizárólag tárolja) a cél megvalósulását (pozíció betöltését) követő 3 évig jogos érdekből, konkrétan abból a célból, hogy az Adatkezelő a jogszerű és tisztességes eljárást, kezelést bizonyítani legyen képes, ha az Egyenlő Bánásmód Hatóság vele szemben eljárást kezdeményez (2003. évi CXXV. törvény 17. § alapján Az egyenlő bánásmód követelményének érvényesülését vizsgáló hatósági eljárás akkor indítható meg, ha a jogsértésről való tudomásszerzéstől számított egy év, és a jogsértés bekövetkezésétől számított három év még nem telt el.)

**Történik adatközlés (hozzáférés nyújtás, átadás, továbbítás) harmadik fél számára?**

1. Adatközlés nem történik.

**Hogyan biztosítja az adatok védelmét az Adatkezelő?**

1. Az Adatkezelő az informatikai védelemmel kapcsolatos feladatai körében gondoskodik különösen:
	* az adatkezeléshez használt eszközök (a továbbiakban: adatkezelő rendszer) jogosulatlan személyek általi hozzáférésének megtagadásáról,
	* az adathordozók jogosulatlan olvasásának, másolásának, módosításának vagy eltávolításának megakadályozásáról,
	* az adatkezelő rendszerbe a személyes adatok jogosulatlan bevitelének, valamint az abban tárolt személyes adatok jogosulatlan megismerésének, módosításának vagy törlésének megakadályozásáról,
	* az adatkezelő rendszerek jogosulatlan személyek általi, adatátviteli berendezés útján történő használatának megakadályozásáról,
	* arról, hogy az adatkezelő rendszer használatára jogosult személyek kizárólag a hozzáférési engedélyben meghatározott személyes adatokhoz férjenek hozzá,
	* arról, hogy ellenőrizhető és megállapítható legyen, hogy a személyes adatokat adatátviteli berendezés útján mely címzettnek továbbították vagy továbbíthatják, illetve bocsátották vagy bocsáthatják rendelkezésére
	* arról, hogy utólag ellenőrizhető és megállapítható legyen, hogy mely személyes adatokat, mely időpontban, ki vitt be az adatkezelő rendszerbe
	* a személyes adatoknak azok továbbítása során vagy az adathordozó szállítása közben történő jogosulatlan megismerésének, másolásának, módosításának vagy törlésének megakadályozásáról
	* arról, hogy üzemzavar esetén az adatkezelő rendszer helyreállítható legyen.
	* arról, hogy az adatkezelő rendszer működőképes legyen, a működése során fellépő hibákról jelentés készüljön, továbbá a tárolt személyes adatokat a rendszer hibás működtetésével sem lehessen megváltoztatni.

**Történik automatizált döntéshozatal, profilalkotás?**

1. Automatizált döntéshozatal, profilalkotás: az adatkezelés kapcsán ilyen nem történik.

**Az érintett jogai**

**Az érintett jogai és jogalapok viszonyát a következő táblázat mutatja be, hogy az érintett számára egyértelmű legyen, hogy az alkalmazott jogalap esetén milyen jogaival élhet.**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | Előzetes tájékozódáshoz való jog | Hozzáférés joga | Helyesbítés joga | Törlés joga | Korlátozás | Adat-hordozhatóság | Tiltako-zás | Hozzájárulás visszavonása |
| Hozzájárulás | ✔ | ✔ | ✔ | ✔ | ✔ | ✔ | ✖ | ✔ |
| Megállapodás | ✔ | ✔ | ✔ | ✔ | ✔ | ✔ | ✖ | ✖ |
| Jogi kötelezettség | ✔ | ✔ | ✔ | ✖ | ✔ | ✖ | ✖ | ✖ |
| Létfontosságú érdek | ✔ | ✔ | ✔ | ✔ | ✔ | ✖ | ✖ | ✖ |
| Közfeladat, közhatalmi jog. | ✔ | ✔ | ✔ | ✖ | ✔ | ✖ | ✔ | ✖ |
| Jogos érdek | ✔ | ✔ | ✔ | ✔ | ✔ | ✖ | ✔ | ✖ |

**Hozzáféréshez való jog (GDPR 15. cikk)**

Az érintett jogosult arra, hogy az Adatkezelőtől visszajelzést kapjon arra vonatkozóan, hogy személyes adatainak kezelése folyamatban van-e, és ha ilyen adatkezelés folyamatban van, jogosult arra, hogy a személyes adatokhoz és az adatkezelés körülményeivel kapcsolatos információkhoz hozzáférést kapjon. Ha személyes adatoknak harmadik országba vagy nemzetközi szervezet részére történő továbbítására kerül sor, az érintett jogosult arra, hogy tájékoztatást kapjon a továbbításra vonatkozóan a 46. cikk szerinti megfelelő garanciákról. Az Adatkezelő az adatkezelés tárgyát képező személyes adatok másolatát az érintett rendelkezésére bocsátja, ha azokat érintett kéri.

**Hozzájárulás visszavonásának joga (GDPR 7. cikk)**

Érintett jogosult arra, hogy a hozzájárulását bármikor visszavonja. A hozzájárulás visszavonása nem érinti a hozzájáruláson alapuló, a visszavonás előtti adatkezelés jogszerűségét.

**Helyesbítéshez való jog (GDPR 16. cikk)**

Az érintett jogosult arra, hogy kérésére az adatkezelő indokolatlan késedelem nélkül helyesbítse a rá vonatkozó pontatlan személyes adatokat.

**Tiltakozáshoz való jog (GDPR 21. cikk)**

Az érintett jogosult arra, hogy a saját helyzetével kapcsolatos okokból bármikor tiltakozzon személyes adatainak a GDPR 6. cikk (1) bek. e) vagy f) pontján alapuló kezelése ellen.

Ebben az esetben az Adatkezelő a személyes adatokat nem kezelheti tovább, kivéve, ha bizonyítja, hogy az adatkezelést olyan jogos okok indokolják, amelyek elsőbbséget élveznek az érintett érdekeivel, jogaival és szabadságaival szemben.

**Adatkezelés korlátozásához való jog (GDPR 18. cikk)**

Az érintett jogosult arra, hogy kérésére az Adatkezelő korlátozza az adatkezelést, ha a GDPR-ban meghatározott feltételek bármelyike megvalósul, és ebben az esetben az Adatkezelő a tároláson kívül más műveletet az adattal ne végezzen.

Ha az érintett tiltakozott az adatkezelés ellen; ez esetben a korlátozás arra az időtartamra vonatkozik, amíg megállapításra nem kerül, hogy az Adatkezelő jogos indokai elsőbbséget élveznek-e az érintett jogos indokaival szemben.

**Törléshez (elfeledtetéshez) való jog (GDPR 17. cikk)**

Az érintett jogosult arra, hogy az Adatkezelő indokolatlan késedelem nélkül törölje a rá vonatkozó személyes adatokat, ha az adatkezelésnek nincs célja, hozzájárulását visszavonta és nincsen egyéb jogalapja, tiltakozás esetén nincs elsőbbséget élvező jogszerű ok az adatkezelésre, vagy ha az adatokat eleve jogellenesen kezelték, továbbá az adatokat jogi kötelezettség teljesítéséhez törölni kell. Ha az Adatkezelő nyilvánosságra hozta a személyes adatot, és azt törölni köteles, az elérhető technológia és a megvalósítás költségeinek figyelembevételével megteszi az ésszerűen elvárható lépéseket – ideértve technikai intézkedéseket – annak érdekében, hogy tájékoztassa az adatokat kezelő adatkezelőket, hogy az érintett kérelmezte tőlük a szóban forgó személyes adatokra mutató linkek vagy e személyes adatok másolatának, illetve másodpéldányának törlését.

**Adathordozhatósághoz való jog (GDPR 20. cikk)**

Az érintett jogosult arra, hogy a rá vonatkozó, általa az Adatkezelő rendelkezésére bocsátott személyes adatokat tagolt, széles körben használt, géppel olvasható formátumban megkapja, továbbá jogosult arra, hogy ezeket az adatokat egy másik adatkezelőnek továbbítsa anélkül, hogy ezt akadályozná az az adatkezelő, amelynek a személyes adatokat a rendelkezésére bocsátotta, ha jogszabályi feltételek (automatizált adatkezelés és hozzájárulás vagy megállapodás jogalap) fennállnak .

**Érintett hol és hogyan kérhet részletes tájékoztatást az adatok kezeléséről, továbbításáról, valamint hol és hogyan élhet jogaival?**

Adatkezelő felhívja az érintettek figyelmét, hogy az érintettek tájékoztatás kérésüket, hozzáférési jogukat, valamint egyéb jogaik gyakorlását Adatkezelő postai (7030 Paks, 8806/2. hrsz.) vagy e-mail-es elérhetőségre (info-vfh@thevitagroup.com; sales@vitahungary.hu) küldött nyilatkozattal tehetik meg. Az Adatkezelő a nyilatkozatot a beérkezéstől számított legrövidebb időn belül megvizsgálja és megválaszolja, valamint megteszi a szükséges lépéseket a nyilatkozatban, az Adatvédelmi Szabályzatban, valamint jogszabályban foglaltak alapján.

**A fő felügyeleti hatóság elérhetősége panasz (GDPR 77. cikk) esetén:**

A Vita Vállalatcsoport fő felügyeleti hatósága:

Holland adatvédelmi hatóság / Autoriteit Persoonsgegevens

Postai cím: Autoriteit Persoonsgegevens, PO Box 93374, 2509 AJ DEN HAAG, Hollandia

Telefon: (+31) - (0) 70 - 888 85 00

Fax: (+31) - (0) 70 - 888 85 01

<https://www.autoriteitpersoonsgegevens.nl/en/contact-dutch-dpa/contact-us>

Tájékoztatjuk, hogy minden felügyeleti hatóság jogosult a hozzá benyújtott panaszok kezelésére, illetve jogosult a GDPR esetleges megsértése esetén eljárni, ha az ügy tárgya kizárólag egy, a tagállamában található tevékenységi helyet érint, vagy ha kizárólag a tagállamában érint jelentős mértékben érintetteket. Így a magyar hatóság felé is élhet a panasztétel jogával a következő elérhetőségeken:

A Nemzeti Adatvédelmi és Információszabadság Hatóság elérhetősége:

Cím: 1055 Budapest, Falk Miksa utca 9-11.

Levelezési cím: 1363 Budapest, Pf. 9.

Telefon: +36 (1) 391-1400

Fax: +36 (1) 391-1410

www: http://www.naih.hu

e-mail: ugyfelszolgalat@naih.hu

Jogaival és a hatósághoz benyújtandó panasz részleteivel kapcsolatos további információért keresse fel az alábbi honlapot: <http://naih.hu/panaszuegyintezes-rendje.html>.

Az érintett a jogainak megsértése esetén a lakóhelye szerint illetékes bírósághoz is fordulhat és többek között sérelemdíjat követelhet.

A lakóhelye szerint illetékes bíróságot itt tudja megkeresni: https://birosag.hu/birosag-kereso

Lezárva: 2021. szeptember hó 2. napján

 Stachura Tomasz Roland ügyvezető

 Vitafoam Magyarország Kft. (a Vita Vállalatcsoport tagja)